A Tiszaújváros Warrior egy verseny, amelyben egyéni indulók mérkőznek meg egymással. A versenyzőknek speciálisan kiépített akadálypályát kell leküzdeniük, ahol a taktika erősen közrejátszik a végeredmény kialakulásában.   
Az akadálypályát különböző készségek tesztelésére terveztük, hasonlóan a napjainkban különböző kereskedelmi televíziókban futó hasonló versenyek mintájára. Mindegyik elemnek megvan a saját témája és nehézsége, azért, hogy a versenyzők fizikai és szellemi képességeit próbára tegyék. Fontos a sebesség, az egyensúly, a rugalmasság, az erő, az ügyesség, a koordináció, és a kiváló koncentráció.

A versenyzők mindig párban indulnak és teljesen azonos pályát kell teljesíteniük a lehető legjobban, hogy biztosítsák helyüket a következő fordulóban. Mindig csak a győztes juthat tovább a következő fordulóba. Azt, hogy kinek ki lesz az ellenfele, a szerencse dönti el a sorsolásnál.   
A játék végén csak egy maradhat. A Tiszaújváros Warrior bajnoka.

**Időpont:** 2019. július 10. (szerda)

* elődöntö:16:30
* döntő: 18:30

**Helyszín:** Tiszaújváros, Bethlen Gábor út

**Résztvevők:** 32 fő, nők és férfiak vegyesen. A részvétel alsó korhatára a betöltött 16. életév.

**Versenyforma az elődöntőben és döntőben:** Kieséses rendszerben

**Díjazás:**

Az abszolút győztes **250.000 Ft** értékű műszaki vásárlási utalványt nyer!

Az abszolút győztessel ellenkező nemű versenyzők közötti legjobb helyezett **50.000 Ft** értékű utalvánnyal gazdagodik (férfi abszolút győztes esetén a legjobb nő, illetve fordítva).

Minden versenyző egyedi emblémázott pólót és egy sorsjegyet kap, mellyel részt vesznek a Triatlon Nagyhét ajándéksorsolásán.